MINT ดีด 2% ลุ้นรายได้ปี 66 โต 50% รับยอดเข้าพัก “โรงแรม” โบรกอัพเป้า 41 บ.
MINT ดีด 2% จับตารายได้ปี 66 ธุรกิจโรงแรมในไทยโต 50% รับอัตราค่าห้องพักเฉลี่ยที่เพิ่มขึ้น โดยยังคงคำแนะนำ “ซื้อ” และปรับราคาเป้าหมายขึ้นเป็น 41 บาท 
MINT ดีด 2% จับตารายได้ปี 66 ธุรกิจโรงแรมในไทยโต 50% รับอัตราค่าห้องพักเฉลี่ยที่เพิ่มขึ้น โดยยังคงคำแนะนำ “ซื้อ” และปรับราคาเป้าหมายขึ้นเป็น 41 บาท
24 ม.ค. 2566

ผู้สื่อข่าวรายงานว่า วันนี้ (24 ม.ค. 66) ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ล่าสุด ณ เวลา 11:39 น. อยู่ที่ระดับ 33.25 บาท บวก 0.75 บาท หรือ 2.31% สูงสุดที่ระดับ 33.25 บาท ต่ำสุดที่ระดับ 32.25 บาท ด้วยมูลค่าการซื้อขาย 555.09 ล้านบาท

บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ (23 ม.ค.66) โดยในปี 66 คาดการณ์โรงแรมของ MINT ในไทยจะมีรายได้โต 50% จากงวดเดียวกันของปีก่อน เนื่องจากอัตราค่าห้องพักเฉลี่ยที่เพิ่มขึ้นถึง 20% จากงวดเดียวกันของปีก่อน และอัตราการเข้าพักที่สูงขึ้น 25% รวมถึงรายได้จากโรงแรมในต่างประเทศเพิ่มขึ้น 10% จากงวดเดียวกันของปีก่อน
นอกจากนี้ MINT พยายามเปลี่ยนแปลงหนี้ดอกเบี้ยลอยตัวให้เป็นดอกเบี้ยคงที่ และบริษัทเปิดเผยว่าสามารถล็อคต้นทุนพลังงานในปีนี้มากกว่า 60% ที่ระดับต่ำกว่าราคาตลาดในปัจจุบัน โดยยังคงคำแนะนำ “ซื้อ” และปรับราคาเป้าหมายขึ้นจาก 38 เป็น 41 บาท เนื่องจากประมาณการกำไรต่อหุ้น (EPS) ในปี 66-67 โต 15-31%